**Fábio Alexandre da Silva Coentrão** (s. 11. maaliskuuta 1988 Vila do Conde) on portugalilainen vuonna 2021 uransa lopettanut jalkapalloilija Hän on pelipaikaltaan vasen laitapuolustaja.

Seurajoukkueura
---------------

### Rio Ave (2005–2007)

Coentrão on Rio Aven kasvatti. Hän nousi kotikaupunkinsa edustusjoukkueeseen kaudella 2004–2005. Ensimmäiset ottelunsa hän pelasi seuraavalla kaudella. Kauden 2006–2007 aikana Coentrãon vastuu kasvoi ja hän sai enemmän peliaikaa.

### Benfica (2007–2011)

Kauden jälkeen monet suurseurat, muun muassa Sporting, Benfica, Real Madrid, Manchester United ja Chelsea, olivat kiinnostuneita hänestä. Coentrão päätti pysyä kotimaassaan ja siirtyi heinäkuussa 2007 Benficaan. Vuonna 2007 julkaistussa nuoria lupaavia pelaajia käsittelevässä listassaan World Soccer -lehti vertasi häntä Arjen Robbeniin.

1. tammikuuta 2008 vähäisestä peliajasta johtuen Coentrão siirtyi lainalle Nacionaliin kauden loppuun asti ulottuvalla sopimuksella. 5. toukokuuta 2008 hän teki kaksi maalia tulevaa mestarijoukkue Portoa vastaan.

Ennen kauden 2008–2009 hän oli hyvin lähellä siirtoa alankomaalaisseura Feyenoordiin, joka ei kuitenkaan toteutunut. Muutama päivä myöhemmin hän siirtyi Zaragozaan, joka oli juuri tippunut Espanjan pääsarjasta. Peliaika jäi kuitenkin espanjalaisseurassa hyvin vähällä, ja niin hän palasi lainasopimuksella kasvattajaseuraansa tammikuussa 2009.

Kesällä 2009 Coentrão palasi lainan päätyttyä takaisin lissabonilaisseuraan. Hän solmi joukkueen kanssa vuoteen 2015 asti ulottuvan jatkosopimuksen, johon kuului 30 miljoonan euron purkupykälä.

Kauden 2009–2010 edetessä hän pelasi yhä useampia otteluita vasempana laitapuolustajana, jolle pelipaikalle hän lopulta kiintyi. 2. joulukuuta 2009 Coentrão teki ensimmäisen maalinsa UEFA:n alaisissa kilpailuissa Eurooppa-liigan lohkovaiheen ottelussa valkovenäläistä BATEa vastaan. Kokonaisuudessaan kausi sujui Coentrãon osalta erinomaisesta ja hänet valittiin Portugalin pääsarjan kauden läpimurtonsa tehneenä pelaajana.

27. syyskuuta 2010 hänen onnistuttuaan vakiinnuttamaan pelipaikkansa sekä seura- että maajoukkueessaan, hänen sopimustaan jatkettiin vielä vuodella, mikä ulottui täten vuoteen 2016 asti. 2. marraskuuta 2010 hän teki kaksi maalia Mestarien liigan ottelussa ranskalaista Olympique Lyonnaisia vastaan, jonka Benfica vei nimiinsä numeroin 4–3.

### Real Madrid (2011–)

5. heinäkuuta 2011 Coentrão siirtyi espanjalaisjätti Real Madridiin 30 miljoonan euron siirtokorvauksella. Coentrão teki joukkueen kanssa kuusivuotisen sopimuksen. Hän teki ensiesiintymisensä Primera Divisiónissa sarjakauden 2011–2012 avauskierroksella ottelussa Zaragozaa vastaan.

Coentrão pelasi Real Madridissa neljän kauden ajan vaihtelevalla menestyksellä. Hän saavutti joukkueen kanssa Primera Divisiónin mestaruuden kaudella 2011–2012 sekä Copa del Reyn ja Mestarien liigan mestaruudet kaudella 2013–2014. Hän oli avauskokoonpanossa muun muassa voittoisissa Copa del Reyn ja Mestarien liigan loppuotteluissa, mutta kärsi paljon loukkaantumisista, mitkä estivät säännöllisen pelaamisen. Virallisissa otteluissa hänelle kertyi neljän kauden aikana tasan 100 esiintymistä.

Kaudeksi 2015–2016 Coentrão lainattiin Ranskan Ligue 1:n Monacolle.

Maajoukkueura
-------------

Coentrão teki ensiesiintymisensä Portugalin maajoukkueessa vuoden 2010 MM-karsintaottelussa Bosnia ja Hertsegovinaa vastaan. Portugali voitti ottelun 1–0.

Hänet valittiin Portugalin joukkueeseen vuoden 2010 MM-kilpailuihin. Hän pelasi turnauksen kaikissa otteluissa, jossa Portugali selviytyi neljännesvälieriin häviten siellä Espanjalle numeroin 0–1. 10. elokuuta 2011 hän teki ensimmäisen maalinsa maajoukkueessa ottelussa Luxemburgia vastaan.

Saavutukset
-----------

**Seurajoukkue**

* Primera División: 2011–2012
* Copa del Rey: 2013–2014
* Mestarien liiga: 2013–2014
* Supercopa de España: 2012
* Euroopan supercup: 2014
* Seurajoukkueiden maailmanmestaruus: 2014

Lähteet
-------

1. ↑  Comunicado (Arkistoitu – Internet Archive) CMVM. Viitattu 7.7.2011. (portugaliksi)
2. ↑  BATE run aground as Eagles soar UEFA. Viitattu 7.7.2011. (englanniksi)
3. ↑  Rosa Mota e Carlos Lopes recebem Prémio Fernando Soromenho (Arkistoitu – Internet Archive) CNID. Viitattu 7.7.2011. (portugaliksi)
4. ↑  Comunicado (Arkistoitu – Internet Archive) CMVM. Viitattu 7.7.2011. (portugaliksi)
5. ↑  Coentrão inspires Benfica revival UEFA. Viitattu 7.7.2011. (englanniksi)
6. ↑  Fábio Coentrão no Real Madrid (Arkistoitu – Internet Archive) SL Benfica. Viitattu 7.7.2011. (portugaliksi)
7. ↑  Comunicado oficial Real Madrid. Viitattu 5.7.2011. (espanjaksi)
8. ↑  Coentrao: Fabio Alexandre Da Silva Coentrao *BDFutbol*. Viitattu 27.8.2015. (englanniksi)
9. ↑  García-Ochoa, J. I.: Coentrao, cedido al Mónaco hasta junio de 2016 *Marca*.  26.8.2015. Unidad Editorial. Viitattu 27.8.2015. (espanjaksi)
10. ↑  Dubois, Jean-Philippe: Accord pour Coentrão  26.8.2015. AS Monaco FC.  Arkistoitu 28.8.2015. Viitattu 27.8.2015. (ranskaksi)

Aiheesta muualla
----------------

* Fábio Coentrãon esittely Real Madridin virallisella sivustolla (englanniksi)
* Fábio Coentrãon tilastot BDFutbol-sivustolla (englanniksi)

  

Portugalin joukkue – Jalkapallon MM-kilpailut 2010
1 Eduardo |
2 Alves |
3 Ferreira |
4 Rolando |
5 Duda |
6 Carvalho |
7 Ronaldo |
8 Mendes |
9 Liédson |
10 Danny |
11 Simão |
12 Beto |
13 Miguel |
14 Veloso |
15 Pepe |
16 Meireles |
17 Amorim |
18 Almeida |
19 Tiago |
20 Deco |
21 Costa |
22 Fernandes |
23 Coentrão |
Valmentaja Queiroz

Portugalin joukkue – Jalkapallon EM-kilpailut 2012
1 Eduardo |
2 Alves |
3 Pepe |
4 Veloso |
5 Coentrão |
6 Custódio |
7 Ronaldo |
8 Moutinho |
9 Almeida |
10 Quaresma |
11 Oliveira |
12 Patrício |
13 Costa |
14 Rolando |
15 Rúben Micael |
16 Meireles |
17 Nani |
18 Varela |
19 Lopes |
20 Viana |
21 Pereira |
22 Beto |
23 Postiga |
Valmentaja Bento

Portugalin joukkue – Jalkapallon MM-kilpailut 2014
1 Eduardo |
2 Alves |
3 Pepe |
4 Veloso |
5 Coentrão |
6 Carvalho |
7 Ronaldo |
8 Moutinho |
9 H. Almeida |
10 Vieirinha |
11 Éder |
12 Patrício |
13 Costa |
14 Neto |
15 Silva |
16 Meireles |
17 Nani |
18 Varela |
19 A. Almeida |
20 Amorim |
21 Pereira |
22 Beto |
23 Postiga |
Valmentaja Bento